
Hrvatski zavod za javno zdravstvo 


Zagreb, 12. 09. 2020. 


Viziri ne mogu zamijeniti maske osim kada je prisutan učenik/osoba oštećenog 
sluha 
Rad predškolskih ustanova, osnovnih i srednjih škola u školskoj godini 2020./2021. 
- dodatna pojašnjenja 


Vezano uz Modele i preporuke za rad u uvjetima povezanima s COVID-19, (pedagoška/školska 
godina 2020./2021.) Ministarstva znanosti i obrazovanja kao i Upute za sprječavanje i suzbijanje 
epidemije COVID-19 vezano za rad predškolskih ustanova, osnovnih i srednjih škola u školskoj 
godini 2020./2021. Hrvatskog zavod za javno zdravstvo i Ministarstvo znanosti i obrazovanja od 24. 
08. 2020., temeljem upita Pravobraniteljice za djecu (DP-1223/20), Zagreb. 8. rujna 2020.), 
dostavljamo sljedeća pojašnjenja: 


Korištenje vizira ne može se smatrati zamjenom za korištenje zaštitnih maski u školama. Usprkos 
tome što viziri ograničavaju širenje bolesti kapljičnim putem, viziri ne mogu spriječiti širenje zaraze 
aerosolom koje bi prema sadašnjim saznanjima moglo biti moguće. 


Iznimno, nastavnik masku treba zamijeniti vizirom kada je u učionici (razrednom odjelu) prisutan 
učenik oštećenog sluha kako bi se učeniku omogućilo čitanje s lica i usana. U takovoj situaciji 
nastavak treba koristiti vizir umjesto maske kada je god u učionici/prostoriji s učenikom oštećenog 
sluha te uvijek kada se obraća učeniku s oštećenim sluhom. Kod kretanja zajedničkim prostorijama 
(osim kada je u pratnji učenika s oštećenim sluhom) te u drugim prostorijama nastavnik treba 
nositi masku. Ujedno škola treba za takav razredni odjel osigurati veću prostoriju kako bi nastavnik 
mogao biti na većoj udaljenosti u odnosu na učenike. Kada je god moguće nastavu treba 
organizirati na način da se osigura potreban razmak između svih osoba u učionici (1,5 m za 5.-8. 
razred OŠ i približno 2 m u srednjoj školi) kako bi svi učenici i nastavnici mogli boraviti u učionici 
bez maske. 

